ai4bharat/Pralekha huggingface dataset:
பெண்கள் மற்றும் குழந்தை நலன் அமைச்சகம்
ஸ்மார்ட் போன் மற்றும் இணையதள பயன்பாட்டால் குழந்தைகளின் கவனம் குறைகிறது : நாடாளுமன்றத்தில் தகவல்
ஸ்மார்ட் போன் மற்றும் இணையதள பயன்பாட்டால் குழந்தைகளின் கவனம் குறைகிறது என மாநிலங்களவையில் மத்திய பெண்கள் மற்றும் குழந்தைகள் மேம்பாட்டுத்துறை அமைச்சர் திருமதி ஸ்மிருதி இராணி தெரிவித்தார்.
ஸ்மார்ட் போன் மற்றும் இணையதளம் பயன்பாட்டால் குழந்தைகள் மீது ஏற்பட்டுள்ள தாக்கம் குறித்த கேள்விக்கு, அவர் எழுத்துபூர்வமாக தாக்கல் செய்த பதிலில் கூறியதாவது:
செல்போன்கள் மற்றும் இணையதள வசதியுடன் கூடிய சாதனங்கள் குழந்தைகளிடம் ஏற்படுத்தியுள்ள தாக்கம் குறித்து, குழந்தைகள் உரிமை பாதுகாப்புக்கான தேசிய ஆணையம்  சமீபத்தில் ஆய்வு ஒன்றை நடத்தியது. இதில் நாட்டின் நகர்ப்புறம் மற்றும் ஊரக பகுதிகளைச் சேர்ந்த 5000 பேரிடம் ஆய்வு மேற்கொள்ளப்பட்டது.
இந்த ஆய்வின் படி 23.80 சதவீத குழந்தைகள் தூங்குவதற்கு முன்பாக படுக்கையில் ஸ்மார்ட்போன் பயன்படுத்துகின்றனர். வயது அதிகமான குழந்தைகளிடம் இந்த எண்ணிக்கை அதிகமாக உள்ளது. இது குழந்தைகளிடம் தீவிர தாக்கத்தை ஏற்படுத்தியுள்ளது. தகாத நேரத்தில் ஸ்மார்ட் போன்களைப் பயன்படுத்துவது குழந்தைகளின் ஆரோக்கியம் மற்றும் நலனில் மோசமான பாதிப்பை ஏற்படுத்தும். இதனால் குழந்தைகளிடம் கவனம் குறைகிறது. ஸ்மார்ட் போன் பயன்பாடு காரணமாக 37.15 சதவீத குழந்தைகளிடம் கவனம் குறைந்துள்ளது ஆய்வில் கண்டறியப்பட்டுள்ளது.
இதனால் ஸ்மார்ட் போன் பயன்பாட்டை குறைக்க, குழந்தைகளை விளையாட செய்வதற்கு, மைதானங்களை ஏற்படுத்த வேண்டும் என குழந்தைகள் உரிமை பாதுகாப்புக்கான தேசிய ஆணையம் பரிந்துரை செய்துள்ளது.
உள்நாட்டு விமானப் போக்குவரத்து அமைச்சகம்
தில்லி-தரம்சாலா-தில்லி இடையிலான முதலாவது இண்டிகோ விமானத்தை மத்திய அமைச்சர்கள் திரு அனுராக் தாக்கூர், திரு ஜோதிராதித்ய சிந்தியா, மத்திய இணை அமைச்சர் ஜெனரல் வி.கே. சிங் ஆகியோர் கொடியசைத்து தொடங்கி வைத்தனர்
தில்லி-தரம்சாலா-தில்லி இடையிலான முதலாவது இண்டிகோ விமானத்தை மத்திய தகவல் மற்றும் ஒலிபரப்புத் துறை அமைச்சர் திரு அனுராக் தாக்கூர், மத்திய சிவில் விமானப் போக்குவரத்துத் துறை அமைச்சர் திரு ஜோதிராதித்ய சிந்தியா, மத்திய சிவில் விமானப் போக்குவரத்துத் துறை இணை அமைச்சர் ஜெனரல் வி.கே. சிங் ஆகியோர் கொடியசைத்து தொடங்கி வைத்தனர்
நிகழ்ச்சியில் பேசிய மத்திய தகவல் மற்றும் ஒலிபரப்புத் துறை அமைச்சர் திரு அனுராக் தாக்கூர், இமாச்சலப் பிரதேசத்துக்கான இண்டிகோவின் விமான சேவையை எளிதாக்கியதற்காக சிவில் விமானப் போக்குவரத்து அமைச்சகத்திற்கு நன்றி தெரிவித்தார். தற்போது இந்தியா முழுவதிலுமிருந்து ஹிமாச்சலத்திற்கு வரும் பயணிகள் டெல்லிக்குச் சென்று பின்னர் மாநிலத்திற்கான இணைப்பு விமானங்களில் ஏற வேண்டும் என்று கூறிய அவர் இந்நிலையை பெரிய விமான நிலையங்களால் மாற்ற முடியும் என்றார். ஒரு பெரிய விமான நிலையம் பயணிகளுக்கு நேரடி தடையற்ற இணைப்பை வழங்கும் என்று அவர் குறிப்பிட்டார்.
நாட்டில் விமான நிலைய உள்கட்டமைப்பை விரைவாக விரிவுபடுத்திய பெருமை பிரதமர் நரேந்திர மோடியையே சாரும் என்று கூறிய திரு தாக்கூர், குறுகிய காலத்தில் விமான நிலையங்களின் எண்ணிக்கை 74 லிருந்து 140 ஆக உயர்ந்துள்ளது என்றார்.
தரம்ஷாலா விமான நிலையம் ஐந்து மாவட்டங்களை எளிதாக இணைப்பதுடன், மாநிலத்தின் பாதி மக்கள் தொகைக்கு நேரடியாக பயனளிக்கிறது என்று அவர் கூறினார்.
இந்த ஒற்றை இண்டிகோ விமானம், மாநிலத்தின் பாதிப் பகுதியையும், பஞ்சாபில் உள்ள சில இடங்களையும் நாட்டின் மற்ற பகுதிகளுடன் இணைப்பதில் நீண்ட தூரம் செல்கிறது.
விமானநிலைய கட்டமைப்பு விரிவடைந்து தற்போது 1376 மீட்டர் ஓடுபாதையைக் கொண்டிருப்பதாக மத்திய இணை அமைச்சர் ஜெனரல் வி.கே.சிங் தெரிவித்தார். இடம் கிடைத்தால் ஓடுபாதையை மேலும் நீட்டிக்க முடியும் என்று அமைச்சர் கூறினார்.
நிகழ்ச்சியில் உரையாற்றிய மத்திய சிவில் விமானப் போக்குவரத்துத் துறை அமைச்சர் திரு ஜோதிராதித்ய சிந்தியா, சிவில் விமானப் போக்குவரத்துத் துறையில் கடந்த 65 ஆண்டுகளில் சாதிக்காததை, கடந்த 9 ஆண்டுகளில் 148 விமான நிலையங்கள், ஹெலிபோர்ட்கள் உருவாக்கப்பட்டதன் மூலம் சாதித்துள்ளோம் என்றார். அடுத்த மூன்று அல்லது நான்கு ஆண்டுகளுக்குள் இந்த எண்ணிக்கையை 200க்கு மேல் கொண்டு செல்லும் இலக்கை நோக்கி அமைச்சகம் செயல்பட்டு வருவதாக அவர் மேலும் கூறினார். இந்த முயற்சியானது பெரிய மெட்ரோ விமான நிலையங்களுக்கும், கடைசி மைல் இணைப்பை வழங்கும் தொலைதூர விமான நிலையங்களுக்கும் சமமான முக்கியத்துவத்தை அளிக்கும் என்று அவர் தெரிவித்தார்.
மாநிலத்தில் விளையாட்டு உள்கட்டமைப்பை உருவாக்குவதில் திரு அனுராக் தாக்கூரின் முயற்சிகளை திரு சிந்தியா பாராட்டினார், மேலும் அவரது கடுமையான முயற்சிகள் காரணமாக, தரம்சாலா இன்று பிராந்திய மற்றும் தேசிய கிரிக்கெட்டின் மையமாக உள்ளது. தரம்சாலாவில் உள்ள அற்புதமான ஸ்டேடியத்தை உலகின் மிகச் சிறந்தது என அவர் பாராட்டினார்.
"சிவில் விமானப் போக்குவரத்துத் துறை முழுமையான ஜனநாயகமயமாக்கலைக் கண்டுள்ளது. மேலும், விமானங்கள் பறப்பதை மட்டுமே பார்க்கக்கூடியவர்கள் இன்று அதில் பறக்கிறார்கள்" என்று குறிப்பிட்ட அமைச்சர், மேலும் உடான் திட்டத்தில் பிரதமர் திரு நரேந்திர மோடியின் தொலைநோக்கு பார்வை இந்தியாவின் விமானப் பயணிகளின் எண்ணிக்கையை 1 கோடியே 15 லட்சமாக அதிகரித்துள்ளது என்றார்.
பாதுகாப்பு அமைச்சகம்
ஏரோ இந்தியா 2021 குறித்து பாதுகாப்பு அமைச்சர் திரு ராஜ்நாத் சிங் தலைமையில் வெளிநாட்டு தூதர்களுடன் காணொலி காட்சி வாயிலாக வட்டமேஜை மாநாடு
ஆசியாவின் பிரமாண்ட ஏரோ ஷோவில் கலந்து கொள்ள இந்தியா வருமாறு அமைச்சர் அழைப்பு
2021ல் நடைபெற உள்ள ஏரோ இந்தியா என்னும் நிகழ்ச்சி குறித்து இன்று தூதர்களுடன் காணொலி காட்சி வாயிலாக நடைபெற்ற வட்டமேஜை மாநாட்டிற்கு பாதுகாப்பு அமைச்சர் திரு ராஜ்நாத் சிங் தலைமை தாங்கினார். பாதுகாப்பு அமைச்சகத்தின் கீழ் செயல்படும் ராணுவத் தளவாட உற்பத்தித் துறை இந்த நிகழ்ச்சிக்கு ஏற்பாடு செய்திருந்தது. வரும் 2021 ஆம் ஆண்டு பிப்ரவரி 3 முதல் 7 ஆம் தேதி வரை பெங்களூருவில் நடைபெற உள்ள பதிமூன்றாவது ஏரோஷோ குறித்து சுமார் 75 நாடுகளைச் சேர்ந்த 200க்கும் மேற்பட்ட தூதர்கள் இந்த மாநாட்டில் கலந்து கொண்டனர்.
நிகழ்ச்சியில் பேசிய அமைச்சர் திரு ராஜ்நாத் சிங், பாதுகாப்புத் துறையில் தலைசிறந்த 5 நாடுகளின் பட்டியலில் இந்தியா இடம் பெற்று தன்னிறைவை அடைய இந்த ஏரோஷோ உதவியாக இருக்கும் என்று கூறினார். பல்வேறு நாடுகளைச் சேர்ந்த பாதுகாப்புத்துறை பிரதிநிதிகள் இந்த மாநாட்டில் கலந்துகொள்ள இந்தியா வர வேண்டும் என்று அப்போது அவர் அழைப்பு விடுத்தார்.
பிரதமரின் ஆத்ம நிர்பார் பாரத் திட்டத்தை செயல்படுத்தும் வகையில் பாதுகாப்புத் துறையில் பல்வேறு நடவடிக்கைகள் மேற்கொள்ளப்பட்டு வருவதாக அமைச்சர் மேலும் கூறினார்.
நிகழ்ச்சியில் பேசிய கர்நாடக முதலமைச்சர் திரு பி எஸ் எடியூரப்பா, மாநாட்டிற்குத் தேவையான அனைத்து பாதுகாப்பு வழிமுறைகளும் பின்பற்றப்படும் என்று உறுதியளித்தார்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்: https://pib.gov.in/PressReleasePage.aspx?PRID=1662377
-----
(Visitor Counter : 131
சுகாதாரம் மற்றும் குடும்ப நலத்துறை அமைச்சகம்
உறுப்பு தானம் குறித்த அண்மைத்தகவல்
இறந்தவரின் உறுப்புகளை தானம் பெறுவதற்கான உச்சவயது வரம்பு நீக்கம்
அரசின் புதிய விதிமுறைகளின்படி, உயிரிழந்தவர்களின் உறுப்புகளைத் தானமாகப் பெறுவதற்கு பதிவு செய்வதற்கான 65 வயது என்ற உச்ச வரம்பு ரத்து செய்யப்பட்டுள்ளது. தற்போது எந்த வயது நபரும், இறந்தவரின் உறுப்புகளைத் தானமாகப் பெறுவதற்கு பதிவு செய்து கொள்ளலாம். இதே போல, இறந்தவரின் உறுப்புகளைத் தானமாகப் பெறுவதற்கு விதிக்கப்பட்டிருந்த வாழுமிடம் போன்ற விதிமுறையையும் ரத்து செய்ய அரசு முடிவு செய்துள்ளது.
நாட்டின் உறுப்பு தானம் குறித்த விழிப்புணர்வை அதிகரிக்க அரசு பல்வேறு நடவடிக்கைகளை எடுத்து வருகிறது. தேசிய உறுப்பு மாற்று திட்டத்தின் கீழ் மூன்றடுக்கு அமைப்பு உள்ளிட்ட பல்வேறு நடவடிக்கைகள் நடைமுறையில் உள்ளன. மேலும், இது தொடர்பாக www.notto.gov.in என்ற இணையதளமும், 1800114770 என்ற உதவி எண்ணுடன் கூடிய 24 மணி நேரமும் இயங்கும் இலவச அழைப்பு மையமும் பணியில் ஈடுபடுத்தப்பட்டுள்ளன.
இத்தகவலை மாநிலங்களவையில் இன்று எழுத்து மூலம் அளித்த பதிலில் மத்திய சுகாதாரம் மற்றும் குடும்பநலத்துறை இணை அமைச்சர் டாக்டர் பாரதி பிரவீன் பவார் தெரிவித்துள்ளார்.
------
AD/PKV/KPG
(Visitor Counter : 79
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசித் திட்டத்தின் கீழ் இந்தியா இதுவரை 168.47 கோடி தடுப்பூசி டோஸ்கள் செலுத்தியுள்ளது.
இந்தியாவில் கொவிட் சிகிச்சை பெறுபவர்களின் எண்ணிக்கை 14,35,569 கொவிட் சிகிச்சை பெறுபவர்கள் 3.42%ஆக உள்ளனர்.
குணமடைந்தோர் விகிதம் தற்போது 95.39%சதவீதம்
கடந்த 24 மணி நேரத்தில் 2,46,674 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 4,00,17,088 என அதிகரித்துள்ளது.
கடந்த 24 மணி நேரத்தில் 1,49,394 பேருக்கு புதிதாக தொற்று ஏற்பட்டுள்ளது.
தினசரி பாதிப்பு விகிதம் 9.27 சதவீதம் ஆகும்
வாராந்திர பாதிப்பு விகிதம் 12.03 சதவீதம் ஆகும்
இதுவரை மொத்தம் 73.58 கோடி கொவிட் பரிசோதனைகள் செய்யப்பட்டுள்ளன. கடந்த 24 மணி நேரத்தில் 16,11,666 கொவிட் பரிசோதனைகள் செய்யப்பட்டுள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1795284
குடியரசுத் துணைத் தலைவர் செயலகம்
ஹோலிப் பண்டிகையையொட்டி மக்களுக்குக் குடியரசு துணைத் தலைவரின் வாழ்த்துக்கள்
ஹோலிப் பண்டிகையையொட்டி குடியரசு துணைத் தலைவர் திரு. எம். வெங்கைய நாயுடு மக்களுக்கு வாழ்த்துக்களை தெரிவித்துள்ளார். வண்ணங்களின் திருவிழாவான ஹோலி, நாடுமுழுவதும் பாரம்பரிய உற்சாகத்தோடும், ஆர்வத்தோடும் கொண்டாடப்படுகிறது என்றும், தீமையை நன்மை வெல்லும் என்பதற்கான விழா இது என்றும் வாழ்த்துச் செய்தியில் அவர் குறிப்பிட்டுள்ளார். இது உற்சாகம், தோழமை மற்றும் மனநிறைவை வெளிப்படுத்தும் விழாவாகும் என்றும் அவர் கூறியுள்ளார்.
குடியரசுத் தலைவரின் வாழ்த்துச் செய்தி முழுவிபரம்:
”புனிதமான ஹோலிப் பண்டிகை நாளில் நாட்டு மக்களுக்கு எனது அன்பான, நல்வாழ்த்துக்களை தெரிவித்துக் கொள்கிறேன்.
ஹோலி என்பது வண்ணங்களின் திருவிழா. நாடுமுழுவதும் இவ்விழா பாரம்பரிய உற்சாகத்தோடும், ஆர்வத்தோடும் கொண்டாடப்படுகிறது. வண்ணமயமான ஹோலி விழா என்பது பருவங்களின் மாற்றத்தைக் கொண்டாடுவதாகும். இது தீமையை நன்மை வெல்லும் என்பதற்கான விழாவுமாகும். இந்த விழா உற்சாகம், தோழமை மற்றும் மனநிறைவை வெளிப்படுத்துவதாகும்.
இந்த விழா அமைதி, நல்லிணக்கம், வளம், மகிழ்ச்சி ஆகியவற்றை நமது வாழ்வில் கொண்டுவரட்டும்”.
இளைஞர் நலன் மற்றும் விளையாட்டு அமைச்சகம்
தேசிய மாணவர் படையையும், நாட்டு நலப்பணித் திட்டத்தையும் இணைப்பதற்கான குழு
தேசிய மாணவர் படையையும்,  நாட்டு நலப்பணித் திட்டத்தையும்  வலுப்படுத்துவதற்கான ஆலோசனைகளை வழங்க பள்ளிக் கல்வித்துறையின் முன்னாள் செயலர் திரு. அனில் ஸ்வருப் தலைமையிலான குழுவை அமைக்க அரசு முடிவு செய்துள்ளது. இக் குழு தேசிய மாணவர் படை, இளைஞர் விவகாரத்துறை, மற்றும் மனிதவள மேம்பாட்டுத் துறையைச் சேர்ந்த பிரதிநிதிகளை கொண்டிருக்கும்.
இளைஞர்களை வலுப்படுத்தி அவர்களுக்கு அதிக அதிகாரம் வழங்கும் நோக்கத்தோடு, இக்குழு தேசிய மாணவர் படை மற்றும் நாட்டு நலப்பணித் திட்டத்தின் விரிவாக்கம், பயிற்சி உள்கட்டமைப்பை வலுப்படுத்துதல், நிதி ஆதாரங்களை முறைப்படுத்துதல் மற்றும் மனித வள பற்றாக்குறையைக் குறைத்தல் ஆகிய விவகாரங்கள் பற்றி ஆராய்ந்து, தேசிய மாணவர் படை மற்றும் நாட்டு நலப் பணித் திட்டத்தையும் இணைப்பதற்கான பரிந்துரைகளை சமர்ப்பிக்கும்.
தற்போது நாட்டில் உள்ள 716 மாவட்டங்களில் 703-ல், 12 முதல் 26 வயதுக்குட்பட்ட 13.5 லட்சம் மாணவர்களை கொண்டிருக்கிறது தேசிய மாணவர் படை.
தேசிய மாணவர் படை மற்றும் நாட்டு நலப்பணித் திட்டத்தை சீர் செய்ய அண்மையில் பிரதமரின் அலுவலகத்தில் கூட்டம் ஒன்று நடைபெற்றது. இளைஞர் விவகாரத்துறை, மனித வள மேம்பாட்டுத் துறை மற்றும் பாதுகாப்புத் துறையைச் சேர்ந்தவர்கள் இந்த கலந்துரையாடலில் பங்கேற்றனர். தேசிய மாணவர் படை மற்றும் நாட்டு நலப்பணித் திட்டத்தை வலுப்படுத்துவதற்கான வழிமுறைகள், இந்த அமைப்புக்களின் வழியாக மாணவர்களுக்கு அதிக அதிகாரங்கள் வழங்குவது ஆகியவையே கலந்துரையாடலின் முக்கிய கூறாகும். அரசின் திட்டங்கள், குறிப்பாக தூய்மை இந்தியா திட்டத்தின் செயல்பாட்டில் பங்கேற்று நாட்டு நலப்பணி திட்டம் தேச சேவையில் முனைப்போடு பங்கேற்று வருகிறது.
(Visitor Counter : 676
குடியரசுத் தலைவர் செயலகம்
குடியரசுத் தலைவர் 3-வது தேசிய நீர் மேலாண்மை விருதுகளை வழங்கி் ஜல்சக்தி திட்டத்தை தொடங்கிவைத்தார்: மழைநீர் சேகரிப்பு திட்டம் 2022
புதுதில்லியில் இன்று  நடைபெற்ற மழைநீர் சேகரிப்பு இயக்கத்தின் கீழ் 3-வது தேசிய நீர் மேலாண்மை விருதுகளை வழங்கி ஜல்சக்தி திட்டத்தை குடியரசுத் தலைவர் திரு ராம்நாத் கோவிந்த் தொடங்கிவைத்தார்.
இந்நிகழ்ச்சியில் பேசிய குடியரசுத் தலைவர் நீர் மேலாண்மையில் சிறந்து விளங்குபவர்களுக்கு வழங்கப்படும் தேசிய நீர் மேலாண்மை விருதுகள், நீர் வள இயக்கத்தின் விரிவாக்கம் ஆகியவை நமது அன்றாட வாழ்வில் பூமியில் நீரின் முக்கியத்துவத்தை எடுத்துக்காட்டுவதாகவும், இது பாராட்டத்தக்கது என்றும் தெரிவித்தார். மழைநீர் சேகரிப்பு இயக்கம் 2022-ன் கீழ் ஜல்சக்தி திட்டத்தை தொடங்கி வைப்பது தமக்கு பெரும் மகிழ்ச்சி அளிப்பதாக கூறினார். இந்த இயக்கத்தின் பணியில் அனைவரும் பங்களிப்பு செய்ய வேண்டும் என்று வலியுறுத்தினார். மாவட்ட ஆட்சியர்கள் மற்றும் கிராம தலைவர்கள் நீர் சேகரிப்பு பணியில் ஒவ்வொரு தனிப்பட்ட நபரும் பங்கேற்க ஊக்குவிக்க வேண்டும் என்று தெரிவித்தார். இந்தியாவில் மிகப்பெரிய அளவில் தடுப்பூசி செலுத்தும் பணியை மேற்கொண்டது போல வரலாற்றில் பெரிய அளவிலான நீர் பாதுகாப்பு இயக்கமாக இதை எடுத்து செல்ல உறுதி ஏற்க வேண்டும் என்று அனைவரையும் வலியுறுத்தினார்.
நீர் என்பது வாழ்க்கை என்று கூறுவது முற்றிலும் பொருத்தமானது என்று குடியரசுத் தலைவர் கூறினார். இந்திய கலாச்சாரத்தில் ஆறுகள் சிறப்பு மகத்துவத்தை பெற்றிருப்பதாகவும், தாயாக வணங்கப்படுவதாகவும் தெரிவித்தார். உத்தரகாண்டில் கங்கா, யமுனா, மத்திய பிரதேசத்தில் நர்மதா, பெங்காலில் கங்கா சாகர் ஆகிய ஆறுகள் புனிதமானவையாக கருதப்படுகின்றன. நவீனமயம் மற்றும் தொழில்துறை பொருளாதார தாக்கத்தால் இயற்கையுடனான இணைப்பை நாம் இழந்து விட்டோம் என்று கூறிய அவர், மக்கள் தொகை பெருக்கம் இதற்கு ஒரு காரணமாக உள்ளது என்று கூறினார்.
உலக மக்கள் தொகையில் 18 சதவீதமாக உள்ள இந்தியாவில் 4 சதவீதம் அளவிற்கே தூய்மையான நீர்வள ஆதாரங்கள் உள்ளதாக அவர் தெரிவித்தார். இதுபோன்ற விருதுகள் மூலம் மக்கள் மனதில் தண்ணீர் குறித்த உணர்வை ஏற்படுத்தும் என்று தாம் நம்புவதாக குடியரசுத் தலைவர் குறிப்பிட்டார்.
தேர்தல் ஆணையம்
2022 – 24 க்கான ஆசிய தேர்தல் ஆணையங்கள் சங்கத்தின் தலைவராக இந்தியா தேர்ந்தெடுக்கப்பட்டுள்ளது
2022 மே 7-ல் பிலிப்பைன்சின் மணிலாவில் அண்மையில் நடைபெற்ற நிர்வாகக்குழு மற்றும் பொதுக்குழு கூட்டத்தில் 2022 –24 க்கான ஆசிய தேர்தல் ஆணையங்கள் சங்கத்தின் தலைவராக இந்தியா ஒரு மனதாக தேர்ந்தெடுக்கப்பட்டுள்ளது. இந்த சங்கத்தின் தலைவராக மணிலா தேர்தல் ஆணையம் இருந்தது. நிர்வாகக்குழுவின் புதிய உறுப்பினர்களாக ரஷ்யா, உஸ்பெகிஸ்தான், இலங்கை, மாலத்தீவுகள், தைவான், பிலிப்பைன்ஸ் ஆகியவை தற்போது இணைக்கப்பட்டுள்ளன.
மணிலாவில் நடைபெற்ற நிர்வாகக்குழு கூட்டத்தில் துணைத்தேர்தல் ஆணையர் திரு நிதிஷ் வியாஸ், மணிப்பூர் தலைமைத் தேர்தல் அதிகாரி திரு ராஜேஷ் அகர்வால், ராஜஸ்தான் தலைமைத் தேர்தல் அதிகாரி திரு பிரவீன் குப்தா ஆகிய 3 உறுப்பினர் பிரதிநிதிகள் குழு இந்திய தேர்தல் ஆணையத்தின் சார்பில் பங்கேற்றனர். 2022- 23 க்கான வேலைத்திட்டமும், 2023 -24 க்கான எதிர்கால செயல்திட்டங்களும் நிர்வாகக்குழுவில் சமர்ப்பிக்கப்பட்டன. அனைவரையும் உள்ளடக்கிய, பங்கேற்புமிக்க தேர்தலுக்கான வாக்காளர் பட்டியல் மற்றும் அரசியல் நடைமுறைகளில் உள்ள தடைகளை நீக்குவதற்கு இந்தியா மேற்கொண்டுள்ள பல்வேறு ஒருங்கிணைந்த இலக்கு நிர்ணயிக்கப்பட்ட தலையீடுகளை எடுத்துரைக்கும் “தேர்தல்களில் பாலின பிரச்சனைகள்” என்பதற்கான அறிக்கையும் சமர்ப்பிக்கப்பட்டது.
பிலிப்பைன்சின் மணிலாவில் 1997 ஜனவரி 26 - 29-ல் நடைபெற்ற 21-ஆம் நூற்றாண்டில் ஆசிய தேர்தல்கள் குறித்த உரைக்கோவை நிகழ்ச்சியில் பங்கேற்றவர்களால் நிறைவேற்றப்பட்ட தீர்மானத்தை தொடர்ந்து 1998-ல் ஆசிய தேர்தல் ஆணையங்களின் சங்கம் அமைக்கப்பட்டது. தற்போது இதில் 20 ஆசிய நாடுகளின் தேர்தல் நிர்வாக அமைப்புகள் உறுப்பினர்களாக உள்ளன.
மேலும் விவரங்களுக்கு இந்த ஆங்கில செய்திக்குறிப்பைக் காணவும்; https://pib.gov.in/PressReleasePage.aspx?PRID=1824354
(
ஜல்சக்தி அமைச்சகம்
ஆராய்ச்சி மற்றும் மேம்பாட்டை ஜல் ஜீவன் இயக்கம் ஊக்குவிக்கிறது
2024-ஆம் ஆண்டுக்குள் கிராமங்களில் உள்ள ஒவ்வொரு வீட்டிலும் செயல்படக்கூடிய தண்ணீர் குழாய் இணைப்பை உறுதி செய்வதற்காக மாநிலங்களுடன் இணைந்து ஜல் ஜீவன் இயக்கம் செயல்படுத்தப்படுகிறது.
ஒவ்வொரு கிராமப்புற வீட்டுக்கும் நீண்டகாலத்துக்கு தொடர்ந்து போதுமான அளவிலும் , பரிந்துரைக்கப்பட்ட தரத்திலும் குடி தண்ணீரை உறுதியாக வழங்குவதற்கு ஜல் ஜீவன் இயக்கம் இலக்கு நிர்ணயித்துள்ளது.
ஜல் ஜீவன் இயக்கம் ஒரு ஆண்டு நிறைவு செய்ததையடுத்து, சுதந்திர தினமான 15 ஆகஸ்ட், 2020 அன்று செங்கோட்டையில் இருந்து நாட்டு மக்களுக்கு உரையாற்றிய பிரதமர் திரு. நரேந்திர மோடி, தற்போது ஒவ்வொரு நாளும் ஒரு லட்சத்துக்கும் அதிகமான வீடுகளுக்கு குழாய் மூலம் தண்ணீரை நாம் விநியோகித்துக் கொண்டிருக்கிறோம் என்பதை நான் மகிழ்ச்சியுடன் தெரிவித்துக் கொள்கிறேன்.
இரண்டு கோடி குடும்பங்களுக்கு, குறிப்பாக காடுகளில் வாழும் பழங்குடியினர் மற்றும் தொலைதூர இடங்களில் வாழ்பவர்களுக்கு, கடந்த ஒரு வருடத்தில் நாம் தண்ணீரை வழங்கியிருக்கிறோம் என்று குறிப்பிட்டார்.
ஊரகப் பகுதிகளில் வீடுகளுக்கு குழாய் இணைப்பை வழங்குவது பெண்களின், குறிப்பாக சிறுமிகளின், வேலைப்பளுவை குறைக்க உதவும். கிராமப் பகுதிகளில் உள்ள மக்களின் வாழ்க்கையை எளிதாக்குவதையும் இது மேம்படுத்தும்.
ஜல் ஜீவன் இயக்கத்தின் கீழ் உள்ள ஆராய்ச்சி மற்றும் மேம்பாட்டு திட்டங்கள், விஞ்ஞானிகள், ஆராய்ச்சி மற்றும் மேம்பாட்டு நிறுவனங்கள், தொழில்முனைவோர் ஆகியோர் இடையே கூட்டை ஏற்படுத்தி, குடி தண்ணீர் துறையில் உள்ள பல்வேறு சவால்களைக் களைவதற்கான பயனுள்ள அறிவுசார் விஷயங்களை உருவாக்க உதவும்.
ஆராய்ச்சி மற்றும் மேம்பாட்டுக்கான வழிகாட்டுதல்களை https://jalshakti-ddws.gov.in/ என்னும் முகவரியில் காணலாம். விருப்பமுள்ள தனிநபர்கள்/முகமைகள்/நிறுவனங்கள் விண்ணப்பிக்க வரவேற்கப்படுகிறார்கள்.
மேலும் விவரங்களுக்கு, இந்த செய்தி குறிப்பை ஆங்கிலத்தில் இங்கே படிக்கவும்
https://pib.gov.in/PressReleseDetail.aspx?PRID=1650923
சாலைப் போக்குவரத்து மற்றும் நெடுஞ்சாலைத்துறை அமைச்சகம்
புதிய சுங்கச்சாவடி முறை
தேசிய நெடுஞ்சாலைகளின்  மேம்பாடு மற்றும் பராமரிப்புக்கு சாலை போக்குவரத்து மற்றும் நெடுஞ்சாலை துறை அமைச்சகம் முதன்மையான பொறுப்பாகும். போக்குவரத்து அடர்த்தி, சாலைகளின் நிலை, முன்னுரிமை மற்றும் நிதி இருப்பு ஆகியவற்றின் அடிப்படையில், நான்கு / ஆறு வழி தேசிய நெடுஞ்சாலைகளின் தரத்திற்கு அவற்றின் திறனை அதிகரிப்பது உட்பட, அத்தகைய அறிவிக்கை செய்யப்பட்ட தேசிய நெடுஞ்சாலைகளின் மேம்பாடு மற்றும் பராமரிப்பு பணிகள் மேற்கொள்ளப்படுகின்றன. தற்போது, மொத்த தேசிய நெடுஞ்சாலை நீளம் சுமார் 1,46,145 கி.மீ.யில், நான்கு வழிப்பாதை மற்றும் அதற்கு மேற்பட்ட கட்டமைப்புகளின் நீட்சிகள் சுமார் 45,384 கி.மீ ஆகும்.
டெல்லி - மீரட் விரைவுச்சாலையில் ஃபாஸ்டேக் உடன் இணைக்கப்பட்ட தானியங்கி நம்பர் பிளேட் அடையாளம் காணுதல் கேமராவைப் பயன்படுத்தி கட்டணம் வசூலிப்பதற்கான சோதனையை அமைச்சகம் மேற்கொண்டுள்ளது.
தானியங்கி நம்பர் பிளேட் ரெகக்னிஷன் கேமரா மற்றும் செயற்கைக்கோள் வழிசெலுத்தல் சுங்க கட்டணம் ஆகியவற்றின் உதவியுடன் தடையற்ற நடைமுறைக்கு ஒரு ஆலோசகர் நியமிக்கப்பட்டுள்ளார். மேலும், உலகளாவிய நல்ல நடைமுறைகள், தயார்நிலை மதிப்பீடு, தரநிலைகள் மற்றும் விவரக்குறிப்புகள், தேவையான சட்ட மாற்றங்களைத் தயாரிப்பதில் சர்வதேச வல்லுநர்கள் உள்ளிட்ட நிபுணர்கள் குழு தற்போது ஈடுபட்டுள்ளது.
தேசிய நெடுஞ்சாலைகளில் வழியோர வசதிகளை மேம்படுத்தும் பணிகள் மேற்கொள்ளப்பட்டுள்ளன.
இத்தகவலை மத்திய சாலைப் போக்குவரத்து மற்றும் நெடுஞ்சாலைத் துறை அமைச்சர் நிதின் கட்கரி மக்களவையில் எழுத்துப்பூர்வமாக அளித்த பதிலில் தெரிவித்துள்ளார்.
-----
ANU/PKV/KPG
(Visitor Counter : 66
பாதுகாப்பு அமைச்சகம்
மூன்றாவது ஏவுகணை மற்றும் வெடிமருந்து  படகு அறிமுகம்
ஆந்திரப் பிரதேசத்தின் கிழக்கு கோதாவரியில் உள்ள குட்டேனாதேவியில் வெள்ளிக்கிழமையன்று மூன்றாவது ஏவுகணை மற்றும் வெடிமருந்து  படகு , யார்டு 77 -ல்  போர்க்கப்பல் தயாரிப்பு மேற்பார்வையாளர்  சிஎம்டிஇ ஜி.ரவியால் தொடங்கப்பட்டது.
பாதுகாப்பு அமைச்சகத்தின் "மேக் இன் இந்தியா" முன்முயற்சிகளுக்கு பெருமை அளிக்கும் வகையில் இந்த படகில் அனைத்து முக்கிய மற்றும் துணை உபகரணங்கள் / அமைப்புகள் உள்நாட்டு உற்பத்தியாளர்களிடமிருந்து பெறப்பட்டு பயன்படுத்தப்பட்டுள்ளது.
இந்திய அரசின் "ஆத்மநிர்பார் பாரத்" முன்முயற்சிகளுக்கு இணங்க, விசாகப்பட்டினத்தில் உள்ள செகான் இன்ஜினியரிங் புராஜெக்ட்ஸ் பிரைவேட் லிமிடெட் நிறுவனத்துடன் ஏவுகணை மற்றும் வெடிமருந்து  படகு கட்டுமானம் மற்றும் விநியோகத்திற்கான ஒப்பந்தம் கையெழுத்தானது.
பிரதமர் அலுவலகம்
கலபுரகியில் பிரதமரின் மித்ரா மெகா ஜவுளி பூங்கா அமைக்கப்படுவதற்காக கர்நாடக மக்களுக்கு பிரதமர் வாழ்த்து
கலபுரகியில் பிரதமரின் மித்ரா மெகா ஜவுளி பூங்கா அமைக்கப்படுவதற்காக கர்நாடக மக்களுக்கு பிரதமர் திரு நரேந்திர மோடி வாழ்த்து தெரிவித்துள்ளார்.
மத்திய அமைச்சர் திரு பியூஷ் கோயலின் ட்விட்டர் பதிவிற்கு பதில் அளிக்கும் வகையில் பிரதமர் வெளியிட்டுள்ள பதிவில் கூறியிருப்பதாவது :
"கலபுரகியில் பிரதமரின் மித்ரா மெகா ஜவுளிப் பூங்கா நிறுவப்படுவதற்காக கர்நாடகாவைச் சேர்ந்த எனது சகோதர, சகோதரிகளுக்கு வாழ்த்துக்கள். இந்தப் பூங்கா கர்நாடகாவின் வளமான ஜவுளி பாரம்பரியத்தை கொண்டாடும் என்பதுடன் மக்களுக்கு வேலை வாய்ப்புகளையும் உருவாக்கும் #PragatiKaPMMitra ".
மக்களவை உறுப்பினர் டாக்டர் உமேஷ் ஜாதவின் ட்விட்டர் பதிவிற்கு பதில் அளிக்கும் வகையில் பிரதமர் வெளியிட்டுள்ள பதிவில், இந்த மெகா ஜவுளி பூங்காவின் மூலம் நாட்டின் ஜவுளி பன்முகத் தன்மையை உலகிற்கு எடுத்துரைக்க முடியும் என்று பிரதமர் கூறியுள்ளார்.
இது தொடர்பாக பிரதமர் வெளியிட்டுள்ள ட்விட்டர் பதிவு:
"உண்மையிலேயே கர்நாடகாவுக்கும் குறிப்பாக கலபுரகிக்கும் இது சிறப்பான நாள். இந்த ஜவுளிப் பூங்காவின் மூலம் இந்தியாவின் ஜவுளி பன்முகத் தன்மையையும் நமது மக்களின் படைப்பாற்றலையும் உலகம் அறியும். #PragatiKaPMMitra "
AD/PLM/MA/KRS
பிரதமர் அலுவலகம்
குரு சாஹிப்களின் கனவை நிறைவேற்ற தொடர்ந்து பாடுபடுவோம்: பிரதமர்
ஹேம்குந்த் சாஹிப் ரோப்வே குறித்த மகிழ்ச்சிகரமான மற்றும் அன்பான வார்த்தைகளுக்காக, சீக்கிய சமூகத்தின் மதிப்பிற்குரிய ஆன்மிகப் பிரமுகர்கள் மற்றும் ஜதேதார் ஸ்ரீ அகால் தகாத் சாஹிப் அவர்களுக்கு பிரதமர் திரு நரேந்திர மோடி இன்று நன்றி தெரிவித்தார்.
பத்திரிகை தகவல் அலுவலகத்தின் ட்வீட்டுக்கு பதிலளிக்கும் விதமாக, பிரதமர் ட்வீட் செய்ததாவது: “ஜதேதார் ஸ்ரீ அகால் தகாத் சாஹிப், முக்கிய ஆன்மீக பிரமுகர்கள் உட்பட சீக்கிய சமூகத்தின் மரியாதைக்குரிய உறுப்பினர்கள், ஹேம்குந்த் சாஹிப் ரோப்வே குறித்து மகிழ்ச்சியை வெளிப்படுத்தியுள்ளனர்.
தங்களின் அன்பான வார்த்தைகளுக்கு நான் அவர்களுக்கு நன்றி தெரிவித்துக் கொள்கிறேன், மேலும் குரு சாஹிப்களின் கனவை நிறைவேற்ற நாங்கள் தொடர்ந்து பணியாற்றுவோம் என்று சங்கத்திற்கு உறுதியளிக்கிறேன்.”
பிரதமர் அலுவலகம்
மாவீரன் பூலித்தேவரின் பிறந்தநாளில், பிரதமர் அவருக்கு மரியாதை செலுத்தினார்
மாவீரன் பூலித்தேவரின் பிறந்தநாளை முன்னிட்டு, பிரதமர் திரு.நரேந்திர மோடி அவருக்கு மரியாதை செலுத்தியுள்ளார்.
பிரதமர் வெளியிட்டுள்ள ட்விட்டர் பதிவில் குறிப்பிட்டுள்ளதாவது,
மாவீரன் பூலித்தேவருக்கு அவரது பிறந்த நாளில் வணக்கங்களை செலுத்துகிறேன். அவரது வீரமும் உறுதிப்பாடும் எண்ணற்றோருக்கு ஊக்கமளித்து வருகிறது. முன்னணியில் நின்று அந்நிய ஏகாதிபத்தியத்தை எதிர்த்து போரிட்டவர். மக்களுக்காக எப்போதும் தளராது பாடுபட்டவர்.
பிரதமர் அலுவலகம்
பாகிஸ்தானில் விமான விபத்தில் ஏற்பட்ட உயிர் இழப்புக்கு பிரதமர் இரங்கல் தெரிவித்துள்ளார்.
பாகிஸ்தானில் விமான விபத்தினால் ஏற்பட்ட உயிர் இழப்புக்கு பிரதமர் திரு நரேந்திர மோடி இரங்கல் தெரிவித்துள்ளார்.
"பாகிஸ்தானில் விமான விபத்து காரணமாக உயிர் இழப்பு ஏற்பட்டது மிகுந்த வருத்தத்தை அளிக்கிறது. இறந்தவரின் குடும்பங்களுக்கு எங்கள் இரங்கல். காயமடைந்தவர்கள் விரைவாக குணமடைய விரும்புகிறோம்" என்று பிரதமர் தெரிவித்தார்.
சிறுபான்மையினர் நலன் அமைச்சகம்
சிறுபான்மை சமுதாயத்தினருக்கான கல்வி உதவித்தொகை திட்டம்
நாடாளுமன்றத்தின் மாநிலங்களவையில் கேள்வி ஒன்றுக்கு இன்று எழுத்துபூர்வமாக அளித்த பதிலில் மத்திய சிறுபான்மையினர் விவகாரத்துறை அமைச்சர் திரு முக்தர் அப்பாஸ் நக்வி கூறியதாவது:
புத்தமதம், கிறிஸ்தவம்,ஜெயின், முஸ்லிம், பார்சி மற்றும் சீக்கிய மதங்களைச் சேர்ந்த சிறுபான்மையினரில் பொருளாதாரத்தில் பின்தங்கிய நிலையில் உள்ள மாணவர்களின் கல்வி மேம்பாட்டுக்காக பள்ளிப் படிப்புக்கான கல்வி உதவித் தொகை, அதிக மதிப்பெண் பெற்றவர்களுக்கான கல்வி உதவித் தொகை திட்டங்களை சிறுபான்மையினர் விவகாரத்துறை அமைச்சகம் அமல்படுத்துகிறது.
மவுலானா ஆசாத் கல்வி அறக்கட்டளையின் கீழ், பேகம் ஹஸ்ரத் மஹல் தேசிய கல்வி உதவித் தொகை திட்டம், அதிக மதிப்பெண் பெறும் சிறுபான்மையின மாணவிகளுக்கு அமல்படுத்தப்பட்டுள்ளது.
கடந்த 2014-15ம் ஆண்டு முதல் 5.10 கோடிக்கும் அதிகமான பயனாளிகள் கல்வி உதவித் தொகை பெற்றுள்ளனர். தேசிய கல்வி உதவித்தொகை இணையதளம் இந்த உதவித் தொகை பயனாளிகளுக்கு வங்கிக் கணக்கில் நேரடியாக செலுத்தப்படுகிறது. இவர்களில் 52 சதவீதம் பேர் பெண்கள்.
2021-22ம் நிதியாண்டில் சிறுபான்மையினரின் கல்வி உதவித் தொகைக்காக ரூ.2329.12 கோடி ஒதுக்கீடு செய்யப்பட்டுள்ளது. தமிழகத்துக்கு 2017ம் ஆண்டு முதல் 2021ம் ஆண்டு வரை மொத்தம் 16,44,997 கல்வி உதவித்தொகை வழங்கப்பட்டுள்ளது. புதுச்சேரிக்கு 13,995 கல்வி உதவித் தொகை வழங்கப்பட்டுள்ளது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1778489
வீட்டு வசதி மற்றும் நகர்ப்புற வறுமை ஒழிப்பு அமைச்சகம்
எனது வாழ்க்கை முறை எனது தூய நகரம்
சுற்றுச்சூழலுக்கான தூய்மையும், வாழ்க்கை முறையும்
பயன்படுத்தப்படாத பொருட்களை லட்சக்கணக்கான மக்கள் ஆர்ஆர்ஆர் எனும் குறைத்திடு, மீண்டும் பயன்படுத்து, மறுசுழற்சி செய் மையங்களில் வழங்குகிறார்கள்
குடிமக்கள் தங்களின் அன்றாட வாழ்க்கையில் தூய்மைப் பழக்கத்தைக் கடைப்பிடிக்கிறார்கள். குறைத்திடு, மீண்டும் பயன்படுத்து, மறுசுழற்சி செய் என்பது நகர்ப்புற தூய்மை மற்றும் எனது வாழ்க்கை எனது தூய நகரம் என்பதன் உள்ளார்ந்த பகுதியாக உள்ளது. மேலும் மக்களால் மேற்கொள்ளப்படும் வரலாற்றுச் சிறப்புமிக்க இயக்கங்களில் ஒன்றாக மாறியுள்ளது. இதுவரை நாடு முழுவதும் குறைத்திடு, மீண்டும் பயன்படுத்து, மறுசுழற்சி செய் எனும் ஆர்ஆர்ஆர் மையங்கள் 13,000 இடங்களில் திறக்கப்பட்டுள்ளன. இவற்றுக்கு 17 லட்சத்திற்கும் அதிகமான குடிமக்கள் தாமாக முன்வந்து பயன்படுத்தப்படாத பொருட்கள், பழைய புத்தகங்கள், துணிகள், விளையாட்டுப் பொருட்கள் போன்றவற்றை வழங்கியுள்ளனர். இவை மறுபயன்பாட்டுக்காக மறுசுழற்சி செய்யப்படுகின்றன.
கர்நாடகாவின் ராய்ப்பூர் மக்கள், கிட்டார், ஆர்மோனியம் போன்ற இசைக்கருவிகளை ஆர்ஆர்ஆர் மையத்திற்கு வழங்கியுள்ளனர். இதே போல் மத்தியப்பிரதேசத்தின் கண்ட்வாவில் பல்வேறு மகளிர் குழுக்கள் வீடு வீடாகச் சென்று பழைய துணிகள், காலணிகள் போன்றவற்றை சேகரித்து ஆர்ஆர்ஆர் மையங்களுக்கு வழங்கியுள்ளனர். இத்தகைய மையங்களை மக்களிடையே பிரபலப்படுத்த மனிதச்சங்கிலி, ஓவியப்போட்டி, பழைய டயர்களில் ஓவியங்கள் வரைதல் போன்ற உத்திகள் பயன்படுத்தப்படுகின்றன.